Sjekkliste – Arealdel

|  |  |  |
| --- | --- | --- |
| Sjekkliste | Innhold | Hjemmel |
| **Nasjonale og regionale føringer** | Vannforskriften skal være hensyntatt  Regional plan for Nordland vannregion 2022-2027 skal legges til grunn for kommunal og statlig planlegging og virksomhet i Nordland. | Vannforskriften§8-2 PBL, §29 vassforskriften |
| **Føringer fra Samfunnsdelen** | Sjekk om vannmiljø er nevnt i Samfunnsdelen. Arealdelen skal være i samsvar med Samfunnsdelen.  | PBL |
| **Sentrale tema for planen** | Vannmiljø skal nevnes som sentralt tema  | PBL |
| **Generelle utredningskrav** | Vannmiljø skal være del av konsekvensutredning* Konsekvensutredningen skal klargjøre behov for avbøtande tiltak
* Noen ganger kan det være formålstjenlig å vurdere alternative lokaliseringer for utbygging/ny arealbruk
 | §4-2 PBL §21 av Forskrift om konsekvensutredning  |
| **Grunnlagsdata** | Databasen vann-nett er del av den regionale vannforvaltningsplanen og derfor et datagrunnlag for kommunale planer. Registrerte vurderinger om miljøtilstand, miljømål, tiltak og påvirkninger legges til grunn i utarbeiding av arealformål, hensynsoner og retningslinjer.  | §8-2 PBL, §29 vassforskriften |
| **Arealformål** | Vannmiljøhensyn kan innlemmes via arealformål som: * «Grønnstruktur»
* «Landbruks-, Natur- og Friluftslivsområder samt Reindrift» (LNFR-områder)
* «Bruk og vern av sjø og vassdrag, med tilhørende strandsone»
 | PBL §11-7 nr. 6. §11-11 (tilhørende retningslinjer)  |
| **Hensynssoner** | Hensynssoner som kan være aktuelle i vannforvaltningsøyemed:* Sikrings-, støy- og faresone med angivelse av fareårsak eller miljørisiko, jf. pbl. § 11-8a.
* Sone med særlig hensyn til landbruk, reindrift, mineralressurser, friluftsliv, grønnstruktur, landskap eller bevaring av naturmiljø eller kulturmiljø, med angivelse av interesse, jf. pbl. §11-8c.
* Båndleggingssone (naturvern/andre lover).
 | §11-8  |
| **Bestemmelser - generelle** | Generelle bestemmelser som sikrer vannmiljø etter vannforskriften* Løsninger til vann og avløp, avrenning, veg og annen transport i forbindelse med nye bygge- og anleggstiltak herunder forbud mot eller påbud om slike løsninger, og krav til det enkelte anlegg, jf. § 18-1.
* Rekkefølgekrav teknisk infrastruktur
* Videre reguleringsarbeid: miljøoppfølging og -overvåking
 | §11-9  |
| **Bestemmelser til arealformål nr 3 (Grønnstruktur)** | Bestemmelser tilknyttet «Grønnstruktur» kan omhandle:* Krav og retningslinjer om vegetasjonsbelte langs vassdrag.
* Fastsetting av bredde på grøntkorridorer (kan være basert på ulike miljøhensyn).
 | §11-10 |
| **Bestemmelser til arealformål nr 5 (LNFR)** | Bestemmelser tilknyttet LNFR-områder kan omhandle:* Allmenhetens ferdsel. F.eks. at bebyggelse ikke skal være til hinder for fri ferdsel langs vassdrag.
* Bygge- og anleggstiltak langs sjø og vassdrag. F.eks. et generelt forbud mot tiltak eller vilkår ved bruk av arealene.
* Landbrukstiltak. F.eks. bestemmelser om dyrkning langs strandlinje og elvekant, ev. med fastsatt bredde.
 | §11-11 |
| **Bestemmelser til arealformål nr. 6 (Bruk og vern av sjø og vassdrag)** | Bestemmelser i forbindelse med arealformålet *Bruk og vern av sjø og vassdrag.* * Tillatelse til bygging innen 100-metersbeltet – retningslinjer som sikrer vannmiljø
* Forbud mot bygging i 100-metersbeltet
* Retningslinjer om vern av vannmiljø
 | §11-11  |
| **Øvrige forhold som kan inkluderes i bestemmelsene** | Øvrige forhold som kan inkluderes i bestemmelsene kan omhandle:* Vannforsyning og avløpsløsninger. F.eks. krav om avløpsplan eller påkobling til eksisterende fellesanlegg. Bestemmelsene kan også åpne for utslipp under forutsetning av at dette er i samsvar med gjeldende lovverk og ikke fører til økt forurensning i området.
* Drikkevannskilder. F.eks. krav om inntakssoner.
* Bekkelukking og overvann. F.eks. forbud mot bekkelukking eller at åpen overvannshåndtering i størst mulig grad bør benyttes.
* Inngrepsfrie områder og naturmangfold. F.eks. restriksjoner mot gjennomføring av tiltak og oppføring av ny bebyggelse. Krav om vurderinger av tiltakets virkning på arter og naturtyper og randsoner ved viktige naturtyper på land og ved vann.
* Omfang, lokalisering og utforming av bygninger og anlegg. F.eks. krav som begrenser avrenning til vann og vassdrag eller forhold rundt oppsetting av naust. Det kan også gjelde plassering og omfang av anlegg i vannforekomster som er risiko for ikke å oppnå miljømålene.
* Anlegg og produksjon av elektrisk energi. F.eks. forbud mot utbygging av små vannkraftverk i verna vassdrag.
* Bestemmelser som spesifikt er tilknyttet randsonen av viktige naturtyper på land og ved vann
 | PBL |